proxectonos/corpus_dominio_legal_administrativo_tmp huggingface dataset:
RESOLUCIÓN do 6 de maio de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores A Pastoriza de Vilanova de Arousa, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 21/05/2004

Examinada a adaptación dos estatutos da Confraría de Pescadores A Pastoriza de Vilanova de Arousa ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións,
de aprobación pola xunta xeral da confraría, na súa reunión do 15 de abril de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado, relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores A Pastoriza de Vilanova de Arousa, que consta de 94 artigos, unha disposición adicional, unha derrogatoria e unha derradeira (61 páxinas), inscribila no Rexistro de Confrarías e das súas federacións no folio 38 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 6 de maio de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 23 de abril de 2004, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, pola que se ditan instrucións sobre o acceso e a admisión aos ciclos formativos de grao medio e de grao superior de formación profesional específica en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 24/05/2004

Advertido erro, na devandita resolución, publicada no DOG nº 83, do venres, 30 de abril de 2004, cómpre facer a oportuna corrección.
Na páxina 6.100, no cadro do calendario para a publicación das novas relacións de admitidos, cos correspondentes prazos de matrícula, pertencente ao Capítulo II: ciclos formativos de grao superior, punto III. Inscrición e matrícula, artigo vixésimo cuarto, nas datas de publicación da relación de admitidos onde di: «14 de setembro»; debe dicir: «14 de outubro».
ORDE do 29 de abril de 2004 pola que se fixa o prezo de venda ao público da publicación: Lei 7/2003 do 9 de decembro de Ordenación Sanitaria de Galicia.
CONSELLERÍA DE SANIDADE — III. OUTRAS DISPOSICIÓNS — 21/05/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público da publicación editada pola Consellería de Sanidade e que se relaciona no anexo.
2. Este prezo entenderase, de ser o caso, con IVE incluído.
Santiago de Compostela, 29 de abril de 2004.
José María Hernández Cochón
Conselleiro de Sanidade
ANEXO
Lei 7/2003 do 9 de decembro de Ordenación Sanitaria de Galicia: 5 euros.
ORDE do 29 de marzo de 2004 pola que se cobre unha vacante no Consello Galego de Consumidores e Usuarios.
CONSELLERÍA DE INNOVACIÓN, INDUSTRIA E COMERCIO — II. AUTORIDADES E PERSOAL — 18/05/2004

De acordo coa proposta efectuada polo presidente do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios
DISPOÑO:
Artigo único.-Noméase membro do Consello Galego de Consumidores e Usuarios, de acordo co establecido no artigo 3.2º do Decreto 127/1998, do 23
de abril, polo que se crea o Consello Galego de Consumidores e Usuarios a:
Pola Federación Galega de Euroconsumo:
Titular: Olga Pereira Penedo.
Suplente: Carmen Prieto Rivera.
Santiago de Compostela, 29 de marzo de 2004.
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Orde do 5 de febreiro de 2004 pola que se regula a concesión de axudas para o desenvolvemento nas zonas dependentes da pesca de pequenas empresas de servizos, turísticas e artesanais de actividades produtivas vinculadas ao mar.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 18/05/2004

Advertidos erros na devandita orde, publicada no DOG nº 60, do 26 de marzo, cómpre facer as seguintes correccións:
-Artigo 1º, onde di: «... por un importe máximo de 270.000 e 210.000 euros respectivamente...», debe dicir: «... por un importe máximo de 121.457,93 e 184.000 euros respectivamente...».
RESOLUCIÓN do 24 de marzo de 2004, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, da revisión salarial do convenio colectivo de ámbito provincial para o sector de industrias de siderometalúrxica de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 24/05/2004

Visto o acordo para a revisión das táboas salariais para o ano 2003 do convenio colectivo do sector de industrias de siderometalúrxica de Lugo (código 2700475), asinado o día 3 de marzo de 2004, pola representación da Asociación de Comerciantes e Industriais Metalúrxicos de Lugo e Asociación de Talleres de Reparación de Vehículos de Lugo e das centrais sindicais CC.OO. (33,9%), UGT (31,7%), e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitir o texto da revisión do citado convenio á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia e no BOP.
Lugo, 24 de marzo de 2004.
Ana Chao Vázquez
Delegada provincial de Lugo
ORDE do 29 de abril de 2004 pola que se convocan axudas á renovación da frota pesqueira para o exercicio do ano 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/05/2004

A Orde do 14 de xullo de 2000, modificada pola do 1 de xullo de 2002, pola que se establecen as bases e condicións e se regula o procedemento de concesión de axudas á renovación da frota e á modernización dos buques pesqueiros prevé, que as convocatorias anuais se rexerán polas bases e condicións establecidas na dita orde.
Tendo en conta que, segundo a normativa comunitaria de aplicación, as axudas á renovación da frota pesqueira só poderán concederse ata o 31 de decembro do ano 2004, debe facilitarse ao máximo e polo período máis longo posible a presentación de solicitudes polos interesados, con tal fin establécese un prazo de presentación aberto ata o 30 de novembro de 2004.
Esta convocatoria de axudas refírese exclusivamente ás novas construcións de buques pesqueiros de 12 ou máis metros de eslora total, xa que para os buques de menos de 12 metros xa se publicou e está en vigor a Orde do 4 de decembro de 2003 (DOG do 18 de decembro), que é a que se lle aplica á dita frota artesanal.
Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas á renovación da frota pesqueira -nova construción de buques de 12 ou máis metros de eslora total-, que se rexerán polas bases e condicións e de acordo co procedemento establecido na Orde do 14 de xullo de 2000, modificada pola do 1 de xullo de 2002 (DOG do 2-8-2000 e 5-7-2002 respectivamente); o prazo de presentación de solicitudes estenderase desde o día seguinte ao da data de publicación desta convocatoria ata o 30 de novembro de 2004.
Así mesmo, unha vez seleccionado o expediente, por rigorosa orde de entrada, se é o caso, achegarase a documentación correspondente á fase de concesión.
Artigo 2º.-Crédito orzamentario.
As axudas concederanse con cargo á aplicación orzamentaria do ano 2004 12.03.721V.770.1 e por un importe de 5.895.925,56 euros.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de abril de 2004.
Enrique César López Veiga
Conselleiro de Pesca e Asuntos Marítimos
ORDE do 21 de abril de 2004 pola que se fai pública a validación do curso de especialidade en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/05/2004

A Orde do 26 de novembro de 1993 (DOG do 23 de decembro), no seu artigo 2 establece que se lles validará o curso de especialidade en lingua galega aos licenciados en filoloxía e aos diplomados en EXB polas escolas universitarias de formación do profesorado de EXB, que estean en posesión dos certificados do ciclo superior de galego das escolas oficiais de idiomas.
Polo anteriormente exposto,
DISPOÑO:
Artigo 1º.-Concederlles a validación do curso de especialidade en lingua galega ás persoas que se relacionan a seguir, por reuniren os requisitos establecidos no artigo 2 da Orde do 26 de novembro de 1993:
Nome DNI
Felisa Gómez Silva 36104986
Felipe Sánchez Carballo 33331948
Artigo 2º.-A Consellería de Educación e Ordenación Universitaria expediralles os correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria para o desenvolvemento desta orde.
Santiago de Compostela, 21 de abril de 2004.
Celso Currás Fernández
Conselleiro de Educación e Ordenación Universitaria
ORDE do 29 de abril de 2004 pola que se convocan axudas de carácter socieconómico para o exercicio do ano 2004.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/05/2004

A Orde do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico prevé que as convocatorias anuais, que poderán ser varias, se rexerán polas bases e condicións establecidas na dita orde.
A Lei de orzamentos xerais da Comunidade Autónoma para o ano 2004 prevé que o prazo de presentación de solicitudes de axudas non será inferior a corenta días naturais. Para tal obxecto, esta consellería
DISPÓN:
Artigo 1º.-Convocatoria de axudas.
Convócanse axudas de carácter socieconómico, que se rexerán polas bases e condicións e de acordo co procedemento establecido na Orde do 30 de novembro de 2000 (DOG do 20 de decembro); o prazo de presentación de solicitudes de acordo co artigo 43 da vixente Lei de orzamentos xerais da Comunidade Autónoma será o de corenta días naturais contados a partir do seguinte ao da publicación desta convocatoria.
Xunto coa solicitude e o resto da documentación prevista no artigo 11 da Orde do 30 de novembro de 2000, achegarase certificación bancaria da conta da que sexa titular o beneficiario para efectos de pagamento, e na que se faga constar o código da entidade e da sucursal e número de conta.
Se así o desexa o solicitante, achegaralle autorización á consellería para que polo Instituto Social da Mariña poidan ser facilitados todos os datos de interese dos que dispoña e que poidan ter algunha relevancia para a axuda, o que se formalizará no anexo desta orde.
Artigo 2º.-Crédito orzamentario.
As axudas concederanse con cargo á aplicación orzamentaria 12.03.614V.780.0 do vixente exercicio e por un importe de 5.872.296,36 euros.
Se quedasen remanentes de convocatorias anteriores adicionaranse a esta.
Disposición adicional
Á vista da modificación do artigo 12 do Regulamento comunitario 2792/1999, polo Regulamento 2369/2002, do 20 de decembro (DOCE do 31 de decembro), e consonte o artigo 12.3º.c) ii) e 12.4º d) ii) deste, a diversificación de actividades nun sector que non sexa o da pesca marítima, terá un custo subvencionable limitado a 20.000 euros, por beneficiario; a diversificación citada contribuirá á redución do esforzo pesqueiro exercido polos buques pesqueiros nos que traballen os beneficiarios.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de abril de 2004.
Enrique César López Veiga
Conselleiro de Pesca e Asuntos Marítimos
ACORDO do 23 de maio de 2004 polo que se fai pública a distribución dos espazos gratuítos nos medios de comunicación de titularidade pública, a prol das entidades políticas concorrentes ás eleccións ao Parlamento Europeo, convocadas polo Real decreto 561/2004, do 19 de abril, efectuada pola Comisión de Radio Televisión o día vinte e tres do mes que corre e aprobada por esta xunta electoral provincial o día da data.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 25/05/2004

En cumprimento do previsto na norma oitava da instrucción da Xunta Electoral Central do 13 de setembro de 1999 (BOE número 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación, Diario Oficial de Galicia, do anuncio que por acordo desta xunta electoral provincial do día da data foi aprobada a proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día vinte e tres de maio a prol das entidades políticas concorrentes ás eleccións ao Parlamento Europeo, convocadas polo Real decreto 561/2004, do 19 de abril.
De conformidade co establecido na mencionada instrución, as entidades políticas que se consideren afectadas poderán examinar a dita proposta, así como os seus antecedentes, nas dependencias desta xunta electoral provincial, sita no edificio da audiencia provincial, primeira planta; rúa Capitán Juan Varela, s/n, desta cidade da Coruña, no prazo preclusivo do día seguinte ao da publicación deste acordo, e formular dentro do mesmo prazo os recursos que consideren pertinentes en defensa do seu dereito.
A Coruña, 23 de maio de 2004.
Manuel Ferreiro González
Secretario da Xunta Electoral Provincial da Coruña
ACORDO do 21 de maio de 2004 polo que se fai designación da Comisión de Radio e Televisión en relación coas eleccións ao Parlamento Europeo convocadas polo Real decreto 561/2004, do 19 de abril.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 25/05/2004

A Xunta Electoral Provincial, en reunión do día da data, á vista da delegación efectuada pola Xunta Electoral Central por medio de instrución do 17 de maio de 2004 (BOE número 121, do 19 de maio), acordou designar a Comisión de Radio e Televisión en relación coas eleccións ao Parlamento Europeo convocadas por Real decreto 561/2004, do 19 de abril, que se van celebrar o 13 de xuño, á que conforme dispón o artigo 65.5º da Lei orgánica 5/1985, do 19 de xuño, do réxime electoral xeral, corresponde, baixo a dirección desta xunta electoral provincial, efectuar a proposta de distribución de espazos gratuítos de propaganda electoral nos medios de comunicación de titularidade pública de ámbito rexional ou provincial e daqueloutros medios de ámbito similar, que teñan tamén o carácter de públicos.
A Comisión de Radio e Televisión, que se constituirá o próximo día vinte e dous dos correntes, ás once horas, na secretaría desta xunta electoral provincial, estará formada polas seguintes persoas.
Presidente: José Luis Iravedra Lestal, proposto polo Partido Popular.
Vogais: Francisco Suárez Fernández, proposto polo Partido Socialista Obrero Español e Lois Obelleiro Piñón, proposto polo Bloque Nacionalista Galego.
A Coruña, 21 de maio de 2004.
Manuel Ferreiro González
Secretario da Xunta Electoral Provincial da Coruña
CORRECCIÓN de erros.-Orde do 29 de abril de 2004 pola que se convocan axudas de carácter socioeconómico aos pescadores dependentes ata 1999 do acordo de pesca con Marrocos.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 25/05/2004

Advertido erro na devandita orde, publicada no DOG nº 94, do 18 de maio, cómpre facer a seguinte corrección:
Artigo 1º, parágrafo segundo, onde di: «...corenta días naturais...», debe dicir: «...vinte días naturais...».
RESOLUCIÓN do 18 de maio de 2004 pola que se fai pública a ampliación do límite de crédito dispoñible para o ano 2005 do Programa de Mellora Competitiva da PEME. Proxectos baseados nun diagnóstico e actuacións específicas. Subvención a fondo perdido.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 25/05/2004

As bases reguladoras das axudas do Instituto Galego de Promoción Económica publicadas mediante resolución da directora xeral do Igape do 13 de xullo de 2001 (DOG nº 142, do 23 de xullo), para o programa de apoio á continuidade e mellora competitiva da PEME galega, prevé o establecemento de compromisos plurianuais dentro dos límites autorizados.
Con data do 23 de decembro de 2003 o Parlamento de Galicia aprobou os orzamentos xerais da Comunidade Autónoma de Galicia para o ano 2004, publicados mediante Lei 8/2003 (DOG nº 251, do 29 de decembro). Por outra parte, o Consello da Xunta de Galicia, na súa reunión do 12 de febreiro de 2004, autorizou os límites de plurianualidades do Instituto Galego de Promoción Económica.
Analizadas as necesidades de fondos e co obxecto de lles dar resposta aos proxectos, faise necesario ampliar o límite de crédito reservado.
Polo que antecede,
RESOLVO:
Facer público, de acordo co importe que se relaciona a continuación, a ampliación do límite de crédito dispoñible para o ano 2005 do Programa de Mellora Competitiva da PEME. Proxectos baseados nun diagnóstico e actuacións específicas. Subvención a fondo perdido, que queda co límite seguinte:
Partida orzamentaria: 02.02-11/01/01.
11/02/01.
Finalidade: Programa de Mellora Competitiva da PEME. Proxectos baseados nun diagnóstico e actuacións específicas. Subvención a fondo perdido.
Límite dispoñible 2005 A: 4.473.772,96.
Santiago de Compostela, 18 de maio de 2004.
Margarita Rodríguez Rama
Directora xeral do Instituto Galego
de Promoción Económica
DECRETO 98/2004, do 21 de maio, polo que se nomea delegada provincial da Coruña a Cristina Azpilcueta González.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 24/05/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e un de maio de dous mil catro,
Nomeo a Cristina Azpilcueta González delegada provincial da Coruña.
Santiago de Compostela, vinte e un de maio de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións
Laborais
DECRETO 97/2004, do 21 de maio, polo que se dispón que cese Luis Alberto Álvarez Freijido como delegado provincial da Coruña.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 24/05/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Asuntos Sociais, Emprego e Relacións Laborais e logo de deliberación do Consello da Xunta de Galicia na súa reunión do día vinte e un de maio de dous mil catro,
DISPOÑO:
Que cese, por petición propia, Luis Alberto Álvarez Freijido como delegado provincial da Consellería de Asuntos Sociais, Emprego e Relacións Laborais da Coruña, agradecéndolle os servizos prestados.
Santiago de Compostela, vinte e un de maio de dous mil catro.
Manuel Fraga Iribarne
Presidente
Mª José Cimadevila Cea
Conselleira de Asuntos Sociais, Emprego e Relacións
Laborais
DECRETO 81/2004, do 29 de abril, polo que se nomea a Estanislao de Kostka Fernández Fernández delegado provincial da Coruña.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 03/05/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu-
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e nove de abril de dous mil catro,
Nomeo a Estanislao de Kostka Fernández Fernández delegado provincial da Consellería da Presidencia, Relacións Institucionais e Administración Pública na Coruña.
Santiago de Compostela, vinte e nove de abril de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 80/2004, do 29 de abril, polo que se dispón que cese José Antonio Sangil Noya como delegado provincial da Coruña.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 03/05/2004

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día vinte e nove de abril de dous mil catro,
DISPOÑO:
Que cese, por petición propia, José Antonio Sangil Noya como delegado provincial da Consellería da Presidencia, Relacións Institucionais e Administración Pública na Coruña, agradecéndolle os servizos prestados.
Santiago de Compostela, vinte e nove de abril de dous mil catro.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 12 de abril de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores de Malpica, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/05/2004

Examinada a adaptación dos estatutos da Confraría de Pescadores de Malpica ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 25 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores de Malpica que consta de 94 artigos, unha disposición adicional, unha derrogatoria e unha derradeira (64 páxinas), inscribila no Rexistro de Confrarías e das súas federacións no folio 50 do libro 1º e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 12 de abril de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
DECRETO 83/2004, do 23 de abril, polo que se resolve o expediente de deslindamento entre os termos municipais dos concellos de Coristanco e Carballo.
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 05/05/2004

Tramitado o expediente de acordo co procedemento establecido na Lei 5/1997, do 22 de xullo, de Administración local de Galicia, e no Real decreto 1690/1986, do 11 de xullo, regulamento de poboación e demarcación territorial das entidades locais, o Instituto Xeográfico Nacional emitiu informe o 3 de abril de 2000 no cal propón como liña a proposta polo Concello de Carballo, prestando desconformidade a este o Concello de Coristanco, dentro do prazo concedido aos concellos para presentaren alegacións.
Visto o disposto nos artigos 41.1º e 44.3º da Lei 5/1997, do 22 de xullo, de Administración local de Galicia, segundo os cales os conflitos que poidan suscitarse entre municipios en relación co deslindamento dos seus termos serán resoltos polo Consello da Xunta de Galicia, logo dos informes do Instituto Xeográfico Nacional, da Deputación Provincial, da Comisión Galega de Delimitación Territorial e logo do ditame do Consello Consultivo de Galicia.
Por proposta do conselleiro de Xustiza, Interior e Administración Local, de acordo co ditame do Consello Consultivo de Galicia e logo da deliberación do Consello da Xunta de Galicia, na súa reunión do día vinte e tres de abril de dous mil catro,
DISPOÑO:
Primeiro.-Resolver a cuestión suscitada entre os concellos de Coristanco e Carballo, sobre o deslindamento dos seus termos municipais, no sentido de considerar válida e vixente a liña límite xurisdicional establecida de conformidade coa acta de deslindamento do 30 de agosto de 1928, tal e como se reflecte no Mapa Topográfico Nacional a escala 1:25.000 do Instituto Xeográfico Nacional que figura no anexo deste decreto.
Segundo.-Esta resolución entrará en vigor o día seguinte ao da súa publicación no Diario Oficial de Galicia.
Contra esta resolución, que esgota a vía administrativa, poderase interpoñer recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución, sen prexuízo do disposto no artigo 44 da Lei 29/1998, do 13 de xullo, reguladora da xurisdición contencioso-administrativa, ou calquera outro recurso que coiden oportuno.
Santiago de Compostela, vinte e tres de abril de dous mil catro.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Administración Local
CORRECCIÓN de erros.-Resolución do 23 de abril de 2004, da Dirección Xeral de Centros e Ordenación Educativa e da Dirección Xeral de Formación Profesional e Ensinanzas Especiais, pola que se ditan instrucións sobre o acceso e a admisión aos ciclos formativos de grao medio e de grao superior de formación profesional específica en centros docentes sostidos con fondos públicos.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 06/05/2004

Advertido un erro no texto da citada orde, publicada no Diario Oficial de Galicia o 23 de abril de 2004, é necesario facer a oportuna corrección:
Na páxina 6.090, número décimo oitavo, punto 2, onde di: «segundo o modelo do anexo VI recollido na Orde do 1 de abril de 2002», debe dicir: «segundo o modelo do anexo VII recollido na Orde do 1 de abril de 2002».
ORDE do 20 de abril de 2004 pola que se amplía o prazo de presentación de solicitudes e a potencia para outorgar a parques eólicos singulares determinada na Orde do 22 de xaneiro de 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 03/05/2004

A Orde do 22 de xaneiro de 2004, publicada no DOG número 18, do 28 de xaneiro, abriu o prazo para a presentación de solicitudes de autorización
para a instalación de parques eólicos singulares, establecendo no seu artigo 4 que a potencia para ofertar a este tipo de parques é de 25 MW. No artigo 2 estableceuse o prazo dun mes a partir da publicación da orde para a presentación de solicitudes.
O nivel de autoconsumo que se lles exixe aos parques eólicos singulares, así como a tensión de conexión destes mesmos á rede de distribución, permite que as limitacións da rede para a absorción da enerxía que se xera nestes parques sexan de menor consideración que no caso dos parques eólicos ordinarios. Esta circunstancia permite a ampliación das previsións iniciais sobre a potencia a outorgar nesta categoría de parques, o que fai aconsellable a ampliación de potencia que para estes se estableceu na convocatoria correspondente ao ano 2004. En consecuencia, resulta procedente ampliar a potencia e o prazo inicialmente previsto na Orde do 22 de xaneiro de 2004 para a presentación de solicitudes de autorización de parques eólicos singulares.
Na súa virtude,
DISPOÑO:
Artigo 1º
Modifícase o último parágrafo do artigo 5 da Orde do 22 de xaneiro de 2004, que queda redactado como segue:
«No referente a parques eólicos singulares os megavatios para ofertar serán 50».
Artigo 2º
Ábrese un novo prazo dun mes a partir do día seguinte ao da publicación desta orde durante o que se poderán presentar solicitudes de parques eólicos singulares para a súa inclusión na convocatoria aberta mediante a Orde do 22 de xaneiro de 2004.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de abril de 2004.
Juan Rodríguez Yuste
Conselleiro de Innovación, Industria e Comercio
ORDE do 19 de abril de 2004 pola que se aproba a modificación do artigo 18 e da disposición derradeira dos estatutos da Fundación Pedro Barrié de la Maza, Conde de Fenosa e se inscribe no rexistro de fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/05/2004

Analizado o expediente de referencia, promovido pola Fundación Pedro Barrie de la Maza, Conde de Fenosa.
Resultando que esta fundación foi clasificada como benéfico-docente por orde da Consellería de Educación e Ordenación Universitaria do 17 de xullo de 1986, e que se encontra inscrita no rexistro de fundacións desta consellería co número 164.
Resultando que a Fundación Pedro Barrié de la Maza, Conde de Fenosa solicitou ante este protectorado a modificación do artigo 18 e da disposición derradeira dos seus estatutos, segundo consta na certificación da súa aprobación polo padroado, con data do 19 de decembro de 2003, e na escritura pública do notario da Coruña, Francisco Manuel Ordóñez Armán, con data do 26 de marzo de 2004, co número de protocolo 1030.
Vista a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, de reforma da Lei 7/1983; así como o Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño, e a carta fundacional da referida fundación.
Considerando que as fundacións de interese galego poden modificar os seus estatutos coas condicións previstas no artigo 38 do citado regulamento.
Considerando que na tramitación do expediente se cumpriron os requisitos exixidos no artigo 10 da Lei 7/1983 e 32.3º e 38 do dito regulamento.
Considerando que esta modificación estatutaria é conforme coa vontade fundacional, esta consellería
RESOLVE:
Primeiro.-Aprobar a modificación do artigo 18 e da disposición derradeira dos estatutos da Fundación Pedro Barrié de la Maza, Conde de Fenosa, segundo consta na escritura pública do notario da Coruña, Francisco Manuel Ordóñez Armán, con data do 26 de marzo de 2004, protocolo número 1030.
Segundo.-Practicar a inscrición desta modificación estatutaria no rexistro de fundacións deste protectorado, logo da publicación da presente orde no Diario Oficial de Galicia, data a partir da que entrará en vigor tal cambio estatutario.
Terceiro.-A presente disposición pon fin á vía administrativa, de acordo co establecido no artigo 109 c) da Lei 30/1992, de réxime xurídico das administracións públicas e do procedemento administrativo común, que poderá ser recorrida potestativamente mediante o recurso de reposición no prazo dun mes ante o conselleiro de Educación e Ordenación Universitaria, ou ben impugnada directamente ante a xurisdicción contencioso-administrativa, no prazo de dous meses, contado desde o día seguinte ao da súa publicación no Diario Oficial de Galicia.
Santiago de Compostela, 19 de abril de 2004.
Celso Currás Fernández
Conselleiro de Educación e Ordenación Universitaria
ORDE do 23 de abril de 2004 pola que se modifica a dotación orzamentaria para cursos de iniciación e perfeccionamento de lingua galega para adultos e colectivos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/05/2004

A Orde do 26 de decembro de 2003 (DOG do 15 de xaneiro de 2004) anunciaba cursos de iniciación e perfeccionamento de lingua galega para adultos e colectivos da Comunidade Autónoma de Galicia.
O artigo 1.2º desta orde dispón que a contía máxima para atender o gasto ocasionado pola celebración destes cursos ascende a 861.550 A (oitocentos sesenta e un mil cincocentos cincuenta euros); esta cantidade non permite atender o número de solicitudes presentadas, que é moi superior ás previsións que se fixeran, polo que se fai necesario ampliar a dotación orzamentaria existente.
Por todo isto, a Consellería de Educación e Ordenación Universitaria
DISPÓN:
Artigo único.-Incrementar a contía da dotación orzamentaria destinada a sufragar os cursos de iniciación e perfeccionamento de lingua galega para adultos e colectivos da Comunidade Autónoma de Galicia en 143.685 A, cantidade que se financiará
con cargo á partida 07.06.353E.6402.2 dos orzamentos xerais da Comunidade Autónoma de Galicia para o ano 2004.
Disposicións derradeiras
Primeira.-Autorízase o director xeral de Política Lingüística para ditar, no ámbito das súas competencias, as resolucións precisas para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de abril de 2004.
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 20 de abril de 2004 pola que se publica o estado de execución do orzamento da comunidade autónoma e as súas modificación e a situación da tesourería e movementos por operacións orzamentarias e extraorzamentarias correspondentes ao cuarto trimestre de 2003.
CONSELLERÍA DE ECONOMÍA E FACENDA — III. OUTRAS DISPOSICIÓNS — 03/05/2004

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificación, e a situación de tesourería e movementos por operacións orzamentarias e extraorzamentarias correspondentes ao cuarto trimestre de 2003, que figuran como anexo a esta resolución.
Santiago de Compostela, 20 de abril de 2004.
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 10 de marzo de 2004 pola que se lles conceden axudas a alumnos e profesores de centros docentes da Comunidade Autónoma sostidos con fondos públicos, que participen en estadías en empresas de ámbito transnacional (cofinanciadas polo Fondo Social Europeo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/2004

Advertido un erro no texto da citada orde, publicada no Diario Oficial de Galicia do 24 de marzo de 2004, é necesario facer a oportuna corrección:
Na páxina 4.021, onde di : «IES Castro Alobre, visita preparatoria, Mª Elena Domínguez Rodríguez, 1 profesor, 0 alumnos, Sanidade, Francia, 1000», debe dicir : «IES Castro Alobre, visita preparatoria, Mª Elena Domínguez Rodríguez, 1 profesor, 0 alumnos, Sanidade, Francia, 750».
RESOLUCIÓN do 14 de abril de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Confraría de Pescadores Virgen del Carmen de Arcade, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 06/05/2004

Examinada a adaptación dos estatutos da Confraría de Pescadores Virgen del Carmen de Arcade ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola Xunta Xeral da confraría, na súa reunión do 22 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Confraría de Pescadores Virgen del Carmen de Arcade que consta de 94 artigos, unha disposición adicional, unha derrogatoria, e unha derradeira (65 páxinas), inscribila no Rexistro de Confrarías e das súas federacións no folio 42 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 14 de abril de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
RESOLUCIÓN do 29 de abril de 2004 pola que se publican as relacións de admitidos e excluídos ás probas específicas para a obtención dos diplomas das especialidades da escala técnica de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/05/2004

De conformidade co disposto no artigo 4 da Orde do 22 de outubro de 2003, pola que se convocan as probas específicas para a obtención dos diplomas das especialidades da escala técnica de finanzas polo persoal pertencente a ela, esta consellería
RESOLVE:
Primeiro.-Aprobar a relación provisional de solicitantes admitidos e excluídos ás probas específicas para a obtención dos diplomas das especialidades da escala técnica de finanzas polo persoal pertencente a ela.
Segundo.-A relación de aspirantes admitidos estará exposta nos taboleiros de anuncios da Consellería de Economía e Facenda e nos das súas delegacións territoriais, así como na páxina web da Consellería de Economía e Facenda.
Terceiro.-Non existindo aspirantes excluídos, aqueles aspirantes que non figuren na relación de admitidos, disporán do prazo de dez días hábiles, a partir do seguinte ao da publicación desta resolución no Diario Oficial de Galicia, para efectuar, se é o caso, a correspondente reclamación.
Santiago de Compostela, 29 de abril de 2004.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
RESOLUCIÓN do 29 de abril de 2004 pola que se publican as relacións de admitidos e excluídos ás probas específicas para a obtención dos diplomas das especialidades da escala superior de finanzas polo persoal pertencente a ela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/05/2004

De conformidade co disposto no artigo 4 da Orde do 22 de outubro de 2003, pola que se convocan as probas específicas para a obtención dos diplomas das especialidades da escala superior de finanzas polo persoal pertencente a ela, esta consellería
RESOLVE:
Primeiro.-Aprobar a relación provisional de solicitantes admitidos e excluídos ás probas específicas para a obtención dos diplomas das especialidades da escala superior de finanzas polo persoal pertencente a ela.
Segundo.-A relación de aspirantes admitidos estará exposta nos taboleiros de anuncios da Consellería de Economía e Facenda e nos das súas delegacións territoriais, así como na páxina web da Consellería de Economía e Facenda.
Terceiro.-Non existindo aspirantes excluídos, aqueles aspirantes que non figuren na relación de admitidos, disporán do prazo de dez días hábiles, a partir do seguinte ao da publicación desta resolución no Diario Oficial de Galicia, para efectuar, se é o caso, a correspondente reclamación.
Santiago de Compostela, 29 de abril de 2004.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
RESOLUCIÓN do 26 de abril de 2004 pola que se ordena a publicación do acordo do Consello da Xunta de Galicia do 23 de abril de 2004, polo que se aproba a modificación da relación de postos de traballo do Instituto Galego da Vivenda e Solo (IGVS) da Consellería de Política Territorial, Obras Públicas e Vivenda.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/05/2004

A asunción de todas as xestións en relación co depósito de fianzas en virtude do Decreto 46/1999,
do 11 de febreiro, así como os labores de inspección de obras de rehabilitación, amparadas na normativa reguladora dos plans de vivenda e solo 1998-2001 e 2002-2005, fan necesario a modificación da actual relación de postos de traballo do Instituto Galego da Vivenda e Solo (IGVS).
En consecuencia, por proposta da Consellería de Política Territorial, Obras Públicas e Vivenda, consultadas as organizacións sindicais presentes na Mesa Xeral de Negociación da Comunidade Autó
noma e a Comisión de Persoal, o Consello da Xunta de Galicia na súa reunión do vinte e tres de abril de dous mil catro, adoptou o seguinte
ACORDO:
Primeiro.-Modificar a vixente relación de postos de traballo do Instituto Galego da Vivenda e Solo (IGVS) da Consellería de Política Territorial, Obras Públicas e Vivenda, nos termos que se sinalan no anexo a este acordo.
Segundo.-Ordenar a publicación da dita modificación no Diario Oficial de Galicia, para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e tres de abril de dous mil catro, relativo á modificación da relación de postos de traballo do Instituto Galego da Vivenda e Solo (IGVS) da Consellería de Política Territorial, Obras Públicas e Vivenda, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de abril de 2004.
Jaime Pita Varela
Conselleiro da Presidencia, Relacións Institucionais
e Administración Pública
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 26 de abril de 2004 pola que se ordena a publicación do acordo do Consello da Xunta de Galicia do 23 de abril de 2004, polo que se aproba a modificación da relación de postos de traballo do Instituto Galego das Artes Escénicas e Musicais (IGAEM) da Consellería de Cultura, Comunicación Social e Turismo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/05/2004

O incremento das actividades artísticas do Instituto Galego das Artes Escénicas e Musicais (IGAEM) e as variacións constantes do horario de determinados postos de traballo fan necesario a modificación da actual relación de postos de traballo do devandito instituto.
En consecuencia, por proposta da Consellería de Cultura, Comunicación Social e Turismo, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do vinte e tres de abril de dous mil catro, adoptou o seguinte
ACORDO:
Primeiro.-Modificar a vixente relación de postos de traballo do Instituto Galego das Artes Escénicas e Musicais (IGAEM) da Consellería de Cultura, Comunicación Social e Turismo, nos termos que se sinalan no anexo a este acordo.
Segundo.-Ordenar a publicación de dita modificación no Diario Oficial de Galicia, para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do vinte e tres de abril de dous mil catro, relativo á modificación da relación de postos de traballo do Instituto Galego das Artes Escénicas e Musicais (IGAEM) da Consellería de Cultura, Comunicación Social e Turismo, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 26 de abril de 2004.
Jaime Pita Varela
Conselleiro da Presidencia, Relacións Institucionais
e Administración Pública
ORDE do 22 de abril de 2004 pola que se autoriza a apertura dos establecementos dedicados á venda de libros o 17 de maio de 2004, Día das Letras Galegas.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 10/05/2004

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regular os horarios comerciais dos establecementos dedicados exclusivamente á venda de produtos culturais e habilitando na disposición derradeira primeira o conselleiro de Innovación, Industria e Comercio para ditar as disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autorizar a apertura dos establecementos comerciais dedicados á venda de libros o 17 de maio de 2004, para conseguir con isto a maior difusión, mediante a venda de libros do patrimonio literario galego. Na súa virtude,
DISPOÑO:
Artigo único.-Autorízanse os establecementos dedicados á venda de libros para abriren o día 17 de maio de 2004, Día das Letras Galegas.
No caso de establecementos que realicen a venda de libros simultaneamente coa doutros produtos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de abril de 2004.
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Orde do 9 de febreiro de 2004 pola que se aproban os temarios que rexerán no proceso selectivo para o ingreso no corpo superior de Administración da Xunta de Galicia (grupo A), escala de letrados.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 10/05/2004

Advertidos erros no anexo á devandita orde, publicada no DOG número 34, do pasado mércores 18 de febreiro de 2004, cómpre facer as oportunas correccións.
Na parte de dereito laboral, sanitario e da Seguridade Social, páxina 2.125, columna dereita, deben substituírse os temas 17 e 18 polos que seguen:
«Tema 17. Xornada de traballo, permisos e licenzas. Situacións do persoal estatutario. Réxime disciplinario e incompatibilidades».
«Tema 18. Réxime de retribucións do persoal estatutario da Seguridade Social. A función inspectora no ámbito sanitario. Especial referencia á ordenación de funcións da inspección dos servizos sanitarios da Comunidade Autónoma de Galicia».